钦定古今图书集成/明伦汇编/皇极典/第213卷 > 删府元龟 > 《改元贺皇帝表》文天祥
## 钦定古今图书集成/明伦汇编/皇极典/第213卷 > 删府元龟 > 《改元贺皇帝表》文天祥

春王会于三朝，庆开景运；皇天佑于一德，治纪初元。
正朔肇新，乾坤有造。恭惟皇帝陛下，春秋正始，历数
在躬。仰则定陵，开三传之丕祚；近稽哲祖，基七叶之
昌期。颁凤历以改弦，衍鸿图而卜鼎。臣亲逢更化，适
缀承流。扬伟绩，铺闳休恪。共侯度，抚太平；应昌历，谨
授人时。